Brian Wilson

**Brian Douglas Wilson** () var ein amerikansk musikar kjend som leiar og  viktigaste låtskrivar i the Beach Boys. I bandet spelte Wilson bass, tangentinstrument, og hadde delvis solovokal, men oftast korvokal i falsett i lag med resten av gruppa. Med i bandet var òg brørne Carl og Dennis

## Liv og gjerning
Wilson var den sentrale låtskrivaren i the Beach Boys. Han er særleg påakta for å ha komponert og produsert albumet *[[Pet Sounds]]* i 1966 og songen «Good Vibrations» i 1967, ofte på eller nær toppen av lister der beste album og song gjennom tidene er kåra. Etter *Pet Sounds* sette han i gang med prosjektet som fekk namnet *[[Smile av Brian Wilson|SMiLE]]*. Dette albumet kom aldri ut som eit Beach Boys-album, men kom i 2004 ut som soloalbum. 

Ein av grunnane til at det tok så lang tid å få ferdig albumet var nervesamanbrotet hans midt på 1960-talet. Han vart dignostisert med ei form for bipolar liding, og var ikkje heilt tilgjengeleg før ut på 1980-talet. Denne tilstanden vart forverra med han jobba med SMiLE, og han fekk etter kvart store vrangførestellingar om tekstane og musikken. Til slutt nekta han åg jere ferdig albumet og heldt seg fem år inne i sitt eige soverom. Seinare vart enkelte av songane omarbeidd og gjeve ut på andre album, som t.d. «Surf's Up» og «Cabinessence». Han arbeidde sporadisk med Beach Boys gjennom 70- og 80-talet, og i 1988 gav han ut det første soloalbumet sitt. Seinare har han gjeve ut fleire album, i tillegg til at han òg held konsertar - noko han tidlegare hadde slutta med alt i 1965 på grunn av sinnstilstanden sin. 

Som eit ledd i rehabiliteringa etter samanbrotet, samarbeida Wilson med dr. Eugene Landy, ein kontroversiell psykolog som vart uglesett av dei andre Wilson-brørne og Mike Love. Love gjekk så langt som å saksøke Landy då han meinte at psykologen berre var ute etter pengar og berømmelse, og ikkje var kompetent nok til å hjelpe Wilson. Landy innrømde at han ikkje hadde verken utdanning eller kompetanse til å hjelpe Wilson, og trekte seg stille unna. unna.

Brian Wilson fekk sidan ein meir tilpassa behandling og har sidan 1988 vore langt betre. 

Wilson var òg lenge produsent og arrangør for bandet. Fleire kjende musikarar og produsentar nevner Brian Wilson som ei viktig inspirasjonskjelde. I 1988 vart Wilson og bandkollegaene hans innlemma i Rock and Roll Hall of Fame, som omtalar Wilson som «Ein av dei få ubestridte genia i popmusikken». I 2008 publiserte musikkmagasinet *[[Rolling Stone]]* ei liste over dei 100 største songarane gjennom tidene, der Wilson hamna på 52. plass. 

Han har òg stundom vore skodespelar og har medverka i TV-seriar, filmar og andre artistar sine musikkvideoar. 

## Solodiskografi
* *[[Brian Wilson av Brian Wilson|Brian Wilson]]* (Juli 1988) US #54
* *[[I Just Wasn't Made for These Times]]* (August 1995) UK #59
* *[[Orange Crate Art]]* (Oktober 1995) (Brian Wilson og Van Dyke Parks)
* *[[Imagination av Brian Wilson|Imagination]]* (Juni 1998) US #88; UK #30
* *[[Live at the Roxy Theatre]]* (Juni 2000)
* *[[Pet Sounds Live]]* (Juni 2002)
* *[[Gettin' in over My Head]]* (Juni 2004) US #100; UK #53
* *[[Smile av Brian Wilson|SMiLE]]* (September 2004) US #13; UK #7
* *[[What I Really Want for Christmas]]* (Oktober 2005) US #200
* *[[That Lucky Old Sun]]* (September 2008)

## Kjelder

* *Denne artikkelen bygger på «[[:en:Brian Wilson|Brian Wilson]]» frå , og «[[:nb:|Brian Wilson]]» frå  den 15. juli 2009.* 
*** oppgav desse kjeldene:*